রবিবার ব্রিগেডে গীতাপাঠ কর্মসূচি

কলকাতা: রাজ্য রাজনীতির কেন্দ্রবিন্দুতে ফের জমজমাট আয়োজন। আসছে রবিবার ব্রিগেড (Brigade) প্যারেড গ্রাউন্ডে অনুষ্ঠিত হতে চলেছে বৃহৎ গীতাপাঠ (Geeta Path) কর্মসূচি। আয়োজকদের দাবি, এটি হতে চলেছে পূর্ব ভারতের (East India) অন্যতম বৃহত্তম ধর্মীয় পাঠের সমাবেশ।

আয়োজক মণ্ডলী জানিয়েছে, সকাল থেকেই উপস্থিত থাকবেন বিভিন্ন সাংস্কৃতিক সংগঠন ও ভক্তবৃন্দ। দেশ-বিদেশের খ্যাতনামা আচার্য, পুরোহিত এবং ভাগবত বক্তাদেরও আমন্ত্রণ জানানো হয়েছে। গীতাপাঠের পাশাপাশি থাকবে ভক্তিগীতি, সাংস্কৃতিক পরিবেশনা এবং গীতা-অধ‍্যায়ের গুরুত্ব নিয়ে আলোচনাচক্র।

আরও পড়ুন: ডিসেম্বরে বাংলায় জাঁকিয়ে শীত, কোন জেলায় কত নামবে পারদ?

ব্রিগেডে ইতিমধ্যেই নিরাপত্তা ব্যবস্থা জোরদার করা হয়েছে। কলকাতা পুলিশের একাধিক টিম মোতায়েন থাকবে ভিড় নিয়ন্ত্রণ ও নজরদারির জন্য। আয়োজকদের অনুমান, হাজার হাজার মানুষ যোগ দিতে পারেন এই অনুষ্ঠানে।

শহরবাসীর জন্য বিশেষ নির্দেশিকা জারি করেছে পুলিশ। ব্রিগেড-সংলগ্ন রাস্তাগুলিতে রবিবার সকাল থেকে ট্রাফিক পরিবর্তন থাকবে। প্রয়োজনে অতিরিক্ত বাস সার্ভিসও চালানো হবে।